open-index/open-wikipedia-markdown huggingface dataset:
என்னத்த கண்ணையா

**என்னத்த கண்ணையா** என்றறியப்படும் **கண்ணையா**, தமிழ்த் திரைப்பட நடிகராவார். முதலாளி எனும் திரைப்படத்தில் நடித்து, ஆரம்ப நாட்களில் ‘முதலாளி' கண்ணையா என அறியப்பட்டார். நான் எனும் திரைப்படத்தில் விரக்தியான மனநிலை கொண்டவராக நடித்தார். அதன்பிறகு ‘என்னத்த' கண்ணையா என அழைக்கப்படலானார். 

## திரை வாழ்க்கை
1924 இல் மதுரையில் பிறந்த இவர் 1942 முதல் டி. கே. சண்முகம், எம். ஜி. சக்கரபாணி ஆகியோரது நாடகக் குழுக்களில் நடிக்கத் தொடங்கினார். தமிழ்த் திரை உலகின் முன்னணி நட்சத்திரங்கள் பலருடன் இணைந்து நடித்துள்ளார். பல கதாபாத்திரங்களில் நடித்திருந்தாலும் தொட்டால் பூ மலரும் திரைப்படத்தில் வடிவேலுவுடன் "வரும்.... ஆனால் வராது....." என்ற நகைச்சுவைக் காட்சி மூலம் வெகுவாக அறியப்பட்டார். 

## நடித்த திரைப்படங்களின் பட்டியல்
# ரத்னகுமார் (1949)
# முதலாளி (1957)
# உலகம் சிரிக்கிறது (1959)
# மரகதம் (1959)
# பாசம் (1962)
# கறுப்புப் பணம் (1964)
# நீ (1965)
# குமரிப் பெண் (1966)
# சரஸ்வதி சபதம் (1966)
# நான் (1967)
# மூன்றெழுத்து (1968) - சுகாடி
# கண்ணன் என் காதலன் (1968) - ரத்னசாமி
# நம் நாடு (1969) - கண்ணையா
# துலாபாரம் (1969)
# சொர்க்கம் (1970)
# என் அண்ணன் (1970)
# ரிக்க்ஷாக்காரன் (1971)
# அருட்பெருஞ்ஜோதி (1971)
# வீட்டுக்கு ஒரு பிள்ளை (1971)
# சக்தி லீலை (1972)
# பாக்தாத் பேரழகி (1973)
# நீதிக்கு தலைவணங்கு (1976)
#என்னைப்போல் ஒருவன் (1978)
# அழைத்தால் வருவேன் (1980)
# மருமகள் (1986)
#வீர பாண்டியன் (1987)
# ஊர்க்காவலன் (1987)
# சிவா (1989)
# ராசாத்தி கல்யாணம் (1989)
# மன்னன் (1992)
#மிடில் கிளாஸ் மாதவன் (2001)
#தொட்டால் பூ மலரும் (2006)
# தவம் (2007)
#படிக்காதவன் (2009)
# வெடி (2011)

## இறப்பு
என்னத்த கண்ணையா 2012 ஆகத்து 7 அன்று சென்னையில் தனது 87 ஆவது வயதில் மறைந்தார். கண்ணையாவுக்கு 4 மகள்கள், 2 மகன்கள் உள்ளனர்.

## மேற்கோள்கள்

## வெளி இணைப்புகள்
* 

பகுப்பு:1925 பிறப்புகள்
பகுப்பு:2012 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட நகைச்சுவை நடிகர்கள்
பீமரத சாந்தி

**பீமரத சாந்தி**, ஒருவருக்கு  **அதிபௌதீகம்** (இயற்கை), **அதிதைவீகம்** (தெய்வங்கள்), **அத்யாத்மீகம்** (தன் செயல்கள்) ஆகியவைகளால் தனக்கு ஏற்படும் தீயபலன்களிலிருந்து காத்துக் கொள்ளவும், 70 ஆம் ஆண்டு துவங்கும் போது பீமன் எனும் ருத்தரனை  அமைதிப் படுத்தும் நோக்கில்   *பீமரத சாந்தி*    எனும் சடங்கு செய்யப்படுகிறது.>

## மேற்கோள்கள்


## வெளி இணைப்புகள்
*  When is Bheemratha shanthi conducted? 

பகுப்பு:இந்து சமயச் சடங்குகள்
மூரை

**மூரை** (ஆங்கிலம்: *Sea urchin*) என்பது சிறிய, கூர்மையான முட்கள் கொண்ட, கோளவடிவமுள்ள ஒரு கடல்வாழ் விலங்கினமாகும். இது தமிழில் **கடல் முள்ளெலி**, **கடல் ஊமத்தை** போன்ற பெயர்களாலும் அழைக்கப்படுகிறது. 'கடல் குக்கீகள்' (*sand dollars*) போன்று தங்களுடைய நெருங்கிய உறவினர்களோடு ஒட்டி கொண்டு வாழக்கூடிய இவைகள், முட்தோலித் தொகுதிக்குள் உள்ள 'எசினோய்டியா' (*Echinoidea*) வரிசையை சார்ந்தவையாகும். இவற்றின் உடலில் உள்ள முட்களுக்கு ‘மூராங்குச்சி’ என்ற பெயர் உண்டு. இந்த மூராங்குச்சிகளை சிலேட்டுப் பலகைகளில் எழுதுகோலாகப் பயன்படுத்த முடியும் கடற்கரை சிற்றூர்களைச் சேர்ந்த சிறுவர்கள் இதை பலகைகளில் எழுதப்பயன்படுத்துவர்.

## மேற்கோள்கள்

பகுப்பு:முட்தோலிகள்
பகுப்பு:நீர்வாழ் விலங்குகள்
பகுப்பு:கடல்வாழ் உயிரினங்கள்
நாகி நோடா

**நாகி நோடா** (Nagi Noda 18, நவம்பர் 1973- 7, செப்டம்பர் 2008) சப்பான் நாட்டின் டோக்கியோவில் பிறந்த பெண் கலைஞர், வடிவமைப்பாளர், விளம்பர இயக்குநர், இசை காணொளிகள் உருவாக்கிய கலை இயக்குநர்  ஆவார்.

## பணிகள்

நைக், லபோரேட்,  பேனசோனிக், கொக்கக் கோலா போன்ற பெரும் குழுமங்களுக்கு விளம்பரங்கள் தயாரித்துக் கொடுத்தார். பதினைந்துக்கும் மேற்பட்ட விளம்பர மாடல்களை உருவாக்கினார். பெண்களின் நீண்ட கூந்தல்களில் வகை வகையாக வடிவங்கள் செய்தார். கூந்தல்களில்  விலங்குகளின் உருவங்களையும் பின்னிக்காட்டினார். 

2008 ஆம் ஆண்டில் நாகி நோடா ஒரு வாகன விபத்தில் இறந்தார்.

## மேற்கோள்

பகுப்பு:சப்பானிய பெண் கலைஞர்கள்
பகுப்பு:1973 பிறப்புகள்
பகுப்பு:2008 இறப்புகள்
சீர்திருத்த யூதம்

thumb|சீர்திருத்த யூத வழிபாடு. சிலர் தலையில் தொப்பி அணிந்தும் அணியாமலும் உள்ளனர்.
**சீர்திருத்த யூதம்** (*Reform Judaism*), **சுதந்திர யூதம்** (*Liberal Judaism*) அல்லது **முற்போக்கு யூதம்** (*Progressive Judaism*) எனப்படும் இது ஒரு பெரிய யூதச் சமய இயக்கமாகும். இது சமயத்தின் இயற்கை வளர்ச்சியையும், சமயச்சடங்கிலுள்ள நெறிப் பண்புகளின் மேன்மையையும், தொடர்ச்சியான வெளிப்படுத்தலில் நம்பிக்கையும் கொண்டு காணப்பட்டாலும், சீனாய் மலையில் கடவுள் தோன்றியதை மையமாகக் கொள்வதில்லை. இது யூதச் சமய சட்டம் தொடர்பில் தனிமனிதக் கடைப்பிடிப்பு, சடங்கு ஆகியவற்றில் அதிகம் ஈடுபடாத பண்பைக் கொள்ளாது, முற்போக்குப் பண்பு, வெளித்தாக்கம் என்பவற்றில் ஈடுபாடு காட்டுகிறது. 19 ஆம் நூற்றாண்டில் செருமனியில், ராபி ஆபிரகாம் கெய்கர் என்பவரின் ஆரம்ப அடிப்படைகளைக் கொண்டு இதன் தோற்றம் ஏற்பட்டது. இன்று வட அமெரிக்காவில் பாரிய அமைப்பாகவுள்ளது.

## உசாத்துணை

## வெளி இணைப்புகள்

* Reform Judaism, Encyclopedia Judaica 2nd Edition, 2007.
*ReformJudaism.org
*Union for Reform Judaism
*RJ.org : Official blog site of the Union for Reform Judaism
*World Union for Progressive Judaism
*Central Conference of American Rabbis
*Hebrew Union College Jewish Institute of Religion
*Israel Religious Action Center
*Research and articles about Reform Judaism on the Berman Jewish Policy Archive

பகுப்பு:யூதச் சமய இயக்கங்கள்
சிறந்த பின்னணிப் பாடகருக்கான தேசியத் திரைப்பட விருது

**சிறந்த ஆண் பின்னணிப் பாடகருக்கான தேசியத் திரைப்பட விருது** (*National Film Award for Best Male Playback Singer*) 1967 முதல், ஒவ்வொரு ஆண்டும்  நடைபெறும் இந்திய தேசியத் திரைப்பட விருதுகள் விழாவில் அந்தந்த ஆண்டில் வெளிவந்த இந்தியத் திரைப்படங்களில் பின்னணி பாடிய ஆண் பாடகர்களில் சிறந்தவரைத் தேர்ந்தெடுத்து வழங்கி சிறப்பிக்கப்படுகிறது. இவ்விருதினைப்பெற்ற முதல் பின்னணிப் பாடகர் மகேந்திர கபூர் (1967) ஆவார்.  கே. ஜே. யேசுதாஸ் அதிகமுறை (ஏழு முறை) இவ்விருதுபெற்றவராவார். இவரது இவ்விருதுபெற்ற பாடல்கள் மலையாளம், தெலுங்கு இந்தி என மூன்று மொழிகளிலும் அமைந்தவை. இவருக்கு அடுத்ததாக எஸ். பி. பாலசுப்பிரமணியம் இந்தி, கன்னடம், தமிழ், தெலுங்கு ஆகிய நான்கு மொழிகளில் பாடிய பாடல்களுக்கு ஆறுமுறை இவ்விருதினைப் பெற்று இரண்டாம்நிலையிலும்,  சங்கர் மகாதேவன் மற்றும் உதித் நாராயண் இருவரும் மூன்றுமுறை இவ்விருது வென்று மூன்றாம் நிலையிலும் உள்ளனர். மன்னா தே, ஹேமந்த குமார், எம். ஜி. சிறீகுமார், அரிகரன் ஆகியோர் இருமுறை இவ்விருது பெற்றுள்ளனர்.

## விருதுபெற்றவர்கள்

## மேற்கோள்கள்

## வெளியிணைப்புகள்
* Official Page for Directorate of Film Festivals, India
* National Film Awards Archives

Singer Male
சந்திரகுப்த சாணக்யா

***சந்திரகுப்த சாணக்யா*** (*Chandraguptha Chanakya*) என்பது ஒரு இந்திய வரலாற்றுத் தமிழ்த் திரைப்படமாகும். 1940ஆம் ஆண்டு வெளியான இப்படத்தை சி. கே. சச்சி (சி. கே. சதாசிவம்) இயக்கியிருந்தார். பவானி கே. சாம்பமூர்த்தி, என். சி. வசந்தகோகிலம் ஆகியோர் முக்கிய பாத்திரங்களில் நடித்தனர்.

## திரைக்கதை
மௌரிய பேரரசைத் தோற்றுவித்தவர் சந்திரகுப்தர். அவரது ஆலோசகராக இருந்தவர் சாணக்கியர். *[[அர்த்தசாஸ்திரம்]]* என்னும் அரசியல் நூலை எழுதிய கௌடில்யர் தான் சாணக்கியர் என பாரம்பரியமாக சொல்லப்படுகிறது. இவர்களின் வரலாறே இந்தத் திரைப்படமாகும்

## நடிகர்கள்
இதில் இடம்பெற்ற நடிகர்களின் பட்டியில் தி இந்து இதழில் இருந்து எடுக்கபட்டன.

* சந்திர குப்தனாக பவானி கே. சாம்பமூர்த்தி
* இளவரசி சாயாவாக என். சி. வசந்தகோகிலம்
* பிருகதாம்பாள்
* டி. கே. கல்யாணம்
* எஸ். எஸ். கொக்கோ
* பி. சாரதாம்பாள்
* பசுபுலேட்டி சீனிவாசுலு நாயுடு

## தயாரிப்பு
இப்படத்தை கோயமுத்தூரைச் சேர்ந்த சி. கே. சச்சி இயக்கினார். எழுத்தாளர் கே. ஆர். நாராயணனின் உறவினர் இவராவார். அக்காலத்தில் பிரபல கருநாடக இசைப்பாடகியாக இருந்த என். சி. வசந்தகோகிலம் நடித்த முதல் படமாகும். இது ஒரு வரலாற்றுப் படம் என்பதால் படத்துக்கான ஒப்பணை சாதனங்கள், நகைகள் போன்றவை இங்கிலாந்தில் இருந்து தருவிக்கப்பட்டன. இப்படத்திற்கு எஸ். எஸ். தாஸ் ஒளிப்பதிவை மேற்கொண்டார். அக்காலக்கடத்தில் சில படங்களுக்கு இரண்டு பெயர்கள் வைக்கும் வழக்கம் இருந்தது. அதைப் போல இப்படத்திற்கு சந்திரகுப்த சாணக்யா (அல்லது) தறுதலை தங்கவேலு என்ற தலைப்பு இடப்பட்டது.

## பாடல்கள்
திரைப்படத்துக்கு பாபநாசம் சிவன் இசையமைத்தார். தங்களுக்கான பாடல்களை இளவரசி சாயா பாத்திரத்தில் நடித்த என். சி. வசந்தகோகிலமும், சந்திரகுப்தரான நடித்த பவானி கே. சாம்பமூர்த்தியும் பாடினார்.

## வெளியீடு
இப்படம் 1940 ஆகத்து 24 அன்று வெளியானது. பெரும் பொருட் செலவில் தயாரிக்கப்பட்ட இப்படம் பெரிய அளவில் வெற்றி பெறவில்லை.

## மேற்கோள்கள்

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
இராமாயணம் (1932 திரைப்படம்)

**இராமாயணம்** 1932-ஆம் ஆண்டு வெளிவந்த தமிழ்த் திரைப்படமாகும். இது கல்கத்தாவில் தயாரிக்கப்பட்ட புராணப் படமாகும். இத்திரைப்படத்தில் டி. எஸ். மணி, டி. பி. ராஜலட்சுமி உள்ளிட்ட பலரும் நடித்துள்ளனர்.

## சான்றாதாரங்கள்

## சான்று நூல்
*நூல்: *சாதனைகள் படைத்த தமிழ்த்திரைப்பட வரலாறு*, ஆசிரியர்: கலைமாமணி பிலிம் நியூஸ் ஆனந்தன். பிரிவு 28: 1931 முதல் வெளியான 6000 படங்களின் விவரம்.

பகுப்பு:1932 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஸ்ரீ கிருஷ்ண முராரி (1934 திரைப்படம்)

**கிருஷ்ண முராரி (ஸ்ரீ)** அல்லது **கிருஷ்ண முராரி (ஸ்ரீ)** 1934-ஆம் ஆண்டு வெளிவந்த தமிழ்த் திரைப்படமாகும். இப் புராணத் திரைப்படம் பம்பாயில் தயாரிக்கப்பட்டது. சுதர்சன் டாக்கோபோன் தயாரித்த இத்திரைப்படத்தில் நடித்தவர்கள் பற்றிய குறிப்புகள் அறியப்படவில்லை.

## சான்றாதாரங்கள்

## சான்று நூல்
*நூல்: *சாதனைகள் படைத்த தமிழ்த்திரைப்பட வரலாறு*, ஆசிரியர்: கலைமாமணி பிலிம்நியூஸ் ஆனந்தன். பிரிவு 28: 1931 முதல் வெளியான 6000 படங்களின் விபரம்.

பகுப்பு:1934 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
கோவலன் (1934 திரைப்படம்)

**கோவலன்** 1934ஆம் ஆண்டு வெளிவந்த தமிழ்த் திரைப்படமாகும். இது ஒரு வரலாற்றுப் படமாகும். 14,861 அடி நீளம்கொண்ட இத்திரைப்படம் கல்கத்தாவில் தயாரிக்கப்பட்டது. ராயல் டாக்கீஸ் தயாரித்த இத்திரைப்படத்தில், வி. ஏ. செல்லப்பா, டி. பி. ராஜலட்சுமி உள்ளிட்ட பலரும் நடித்துள்ளனர்.

இது ஐம்பெரும் காப்பியங்களில் ஒன்றான சிலப்பதிகாரத்தை அடிப்படையாகக் கொண்டு தயாரிக்கப்பட்டது என்றாலும் அக்காலகட்ட பார்வையாளர்களின் சமய நம்பிக்கையால் படத்தின் திரைக்கதையில் புராண இடைச்செருகல்கள் செய்யப்பட்டன. இருந்தாலும் இப்படம் இரசிகர்களின் ஆதரவைப் பெறவில்லை. 

## பாடல்கள்

## சான்றாதாரங்கள்

## சான்று நூல்
*நூல்: *சாதனைகள் படைத்த தமிழ்த்திரைப்பட வரலாறு*, ஆசிரியர்: கலைமாமணி பிலிம்நியூஸ் ஆனந்தன். பிரிவு 28: 1931 முதல் வெளியான 6000 படங்களின் விபரம்.

பகுப்பு:1934 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
அந்தோனியோ குத்தேரசு

**அந்தோனியோ மானுவல் டி ஒலிவீரா குத்தேரசு** (*António Manuel de Oliveira Guterres* GCL GCC (; பிறப்பு 30 ஏப்ரல் 1949) ஐக்கிய நாடுகள் அவையின் ஒன்பதாவது பொதுச் செயலாளர் ஆவார். எட்டாவது பொதுச் செயலாளர் பான் கி மூன் ஒய்வு பெற்றவுடன் 2017 சனவரி ஒன்று முதல் அப்பொறுப்பை இவர் ஏற்றார்.போர்த்துக்கேய அரசியல்வாதியும் பேராளரும் ஆவார்; 1995ஆம் ஆண்டு முதல் 2002 வரை போர்த்துக்கல்லின் பிரதமராக இருந்தவர். இவர் அக்டோபர் 5, 2016இல் ஐக்கிய நாடுகள் சபையின் பொதுச் செயலாளராகத் தேர்ந்தெடுக்கப்பட்டார்; சோசலிசக் கட்சிகளின் பன்னாட்டு அமைப்பிற்கு தலைவராகவும் இருந்துள்ளார். சூன் 2005 முதல் திசம்பர் 2015 வரை அகதிகளுக்கான ஐக்கிய நாடுகளின் ஆணையராகப் பணியாற்றினார்.

## மேற்சான்றுகள்

பகுப்பு:ஐக்கிய நாடுகள் சபையின் பொதுச் செயலாளர்கள்
பகுப்பு:போர்த்துக்கேய பிரதமர்கள்
பகுப்பு:1949 பிறப்புகள்
பகுப்பு:பொதுவுடமைவாதிகள்
பகுப்பு:வாழும் மக்கள்
மகர் நோன்பு

**மகர்நோன்பு** என்பது தமிழ்நாட்டின் விருதுநகரில் பெண் பார்க்கும் படலத்துடனும் நடத்தப்படும் ஓரு நிகழ்வு ஆகும். இது நவராத்திரி விழா நிறைவு நாளான விசயதசமியன்று அனைத்து சமுதாயத்தினராலும் கொண்டாடப்படுகிறது. இது ஒருவகை சுயம்வரமாகவும் உள்ளது.
## விழா கொண்டாடப்படும் முறை
விருதுநகரில் பராசக்தி மாரியம்மன் கோயிலில் பங்குனி பொங்கல் திருவிழாவை அடுத்து நடத்தப்படும் பெரிய விழா இந்த மகர்நோன்பு திருவிழா. இந்த விழா விசயதசமி நாளில் துர்க்கை, அசுரனை வதம் செய்வதைக் கொண்டாடும் வகையில் நடத்தப்பட்டுகிறது. விழா நாளன்று இங்கு வாழும் முதன்மைச் சாதியினர் தங்கள் சாதியினரில் குறிப்பிட்ட ஒருவரைத் தேர்ந்தெடுத்து அவருக்குப் புலி வேடமிட்டு தங்கள் பகுதியிலிருந்து வாணவேடிக்கைகளுடன் ஊர்வலமாக அழைத்து வருவர்.  அவர்களுடன் அச்சாதியைச் சேர்ந்த ஆண்கள், பெண்கள், சிறுவர், பெரியவர்களும் கலந்து கொண்டு ஊர்வலமாக வருவர். 

விழாவின்போது திருமணமாகாத இளம் பெண்கள் பலர் குடும்பம் குடும்பமாக வந்திருந்து ஊர்வலத்தைக் காண்பர் இந்நிகழ்வின்போது உறவினர்கள் மூலம் மாப்பிள்ளை வீட்டார் திருமணத்துக்குத் தயாராக உள்ள பெண்கள் பற்றியும், பெண் வீட்டார் மாப்பிள்ளை வீட்டாரைப் பற்றியும் உடன் வந்திருந்த உறவினர்கள் மூலம் ஒருவருக்கொருவர் விசாரித்துக்கெள்வர். இதன்வழியாக  விழாவின்போது, யார் வீட்டில் பெண் உள்ளனர் என்பதை மாப்பிள்ளை வீட்டார் பார்த்துக் கொள்வர். திருவிழாவின்போது மாப்பிள்ளை வீட்டார் சாடைமாடையாக பெண்ணையும் பார்த்துக்கொள்வர். பின்னர், அவரவர் வீடுகளுக்குச் சென்றபின் யாரைப் பேசி முடிக்கலாம் என்று தீர்மானித்து பெண் பார்க்கச் சென்று பேசி முடித்து சம்பந்தம் செய்துகொள்வர். 

## மேற்கோள்கள்

பகுப்பு:விருதுநகர் மாவட்டம்
பகுப்பு:தமிழர் விழாக்கள்
உடல் உறுப்புகள் கொடை, உறுப்பு மாற்றத்திற்கான உலக நாள்

**உடல் உறுப்புகள் கொடை, உறுப்பு மாற்றத்திற்கான உலக நாள்** (*World Day for Organ Donation and Transplantation*) 2005 ஆம் ஆண்டிலிருந்து அக்டோபர் 14 இல் இந்நாள் ஆண்டுதோறும் கொண்டாடப்படுகிறது.

ஒருவர் இறந்த பிறகு அவரது உடல் உறுப்புகளைத் தேவைப்படும் மற்றொருவருக்கு அளிப்பதே உடல் உறுப்புத் தானம் எனப்படுகிறது. ஒருவர் இருபதிற்கும் மேற்பட்ட உறுப்புகளைத் தானமாக வழங்கலாம். இறந்த பிறகு யாருக்கும் பயன்படாது போகின்ற உறுப்புகளைத் தானம் செய்வதன்மூலம் பலரை வாழ வைக்கலாம். உடல் உறுப்புதானத்தை வலியுறுத்தி 2005 ஆம் ஆண்டிலிருந்து அக்டோபர் 14 இல் இத்தினம் கொண்டாடப்படுகிறது.

## மேற்கோள்கள்

பகுப்பு:அக்டோபர் சிறப்பு நாட்கள்
சீதா வனவாசம் (1934 திரைப்படம்)

**சீதா வனவாசம்** 1934ஆம் ஆண்டு, வெளிவந்த தமிழ்த் திரைப்படமாகும். ஈஸ்ட் இந்தியா கம்பெனி தயாரித்த இத்திரைப்படத்தில், அண்ணாஜி ராவ், திருச்சூர் ருக்மணி உள்ளிட்ட பலரும் நடித்துள்ளனர்.

## சான்றாதாரங்கள்

பகுப்பு:1934 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தசாவதாரம் (1934 திரைப்படம்)

**தசாவதாரம்** 1934ஆம் ஆண்டு வெளிவந்த 20,000 அடி நீளமுடைய தமிழ்த் திரைப்படமாகும். ஜெயவாணி பிலிம்ஸ் தயாரித்த இத்திரைப்படத்தில், மணி சாரதாம்பாள் உள்ளிட்ட பலரும் நடித்துள்ளனர்.

## மேற்கோள்கள்

பகுப்பு:1934 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
வெப்ப அடக்கம்

**வெப்ப அடக்கம்** (*Enthalpy*) என்பது ஒரு வெப்ப இயக்கவியல் கட்டகத்திலுள்ள மொத்த ஆற்றலின் அளவாகும். இது ஒரு கட்டகத்தை உருவாக்க வேண்டிய ஆற்றலான உள்ளார்ந்த ஆற்றலினையும், அதன் சூழலைக் கிடத்தவும், அதன் கொளுமை (கொள்ளளவு) மற்றும் அழுத்தத்தை நிறுவவும் வேண்டிய ஆற்றல் அளவையும் உள்ளடக்கியது.

இது ஒரு வெப்ப இயக்கவியல் பொந்திகை ஆகும். இது ஒரு நிலைபந்தமும் வியல்ந்த எண்ணுதியும் ஆகும். அனைத்துலக முறை அலகுகளின்படி வெப்ப அடக்கத்தின் அலகு ஜூல், ஆனால் பிரித்தானிய வெப்ப அலகு மற்றும் கலோரி போன்ற வழமையான வேறு அலகுகளும் வரலாறாக பயன்படுத்தப்படுகின்றன.

வேதியியல், உயிரியல் மற்றும் இயற்பியல் தொகுதிகளின் ஆற்றல் இடமாற்ற அளவீடுகளில் *வெப்ப அடக்கம்* வெகுவாகப் பயன்படுத்தப்படுகிறது. ஏனெனில் இது *ஆற்றல் இடமாற்றத்தின்* கணக்கீடுகளை எளிமைப்படுத்துகிறது. ஏனெனில் வெப்ப அடக்கத்தின் மாற்றம், தொகுதியின் விரிவாக்கத்தால் சூழலுக்கு மாற்றப்படும் ஆற்றலையும் கணக்கில் கொள்கிறது.

தொகுதியின் மொத்த வெப்ப அடக்கம், H, நேராக அளவிடமுடியாத ஒன்றாகும். எனவே வெப்ப அடக்கத்தின் மாற்றம், ΔH, பொதுவாகப் பயன்படுத்தப்படுகிறது. வெப்ப அடக்கத்தின் மாற்றம் (ΔH) நேர்மறையானதாக இருப்பின் அது வெப்பங்கொள் வினையாகும், எதிர்மறையாக இருப்பின் அது வெப்ப உமிழ் வினையாகும். வெப்ப அடக்கத்தின் மாற்றமானது (ΔH), ஒரு தொகுதியின் மீது செய்யப்பட்ட எந்திரவியலல்லாத வேலை மற்றும் சேர்க்கப்பட்ட வெப்பம் ஆகியவற்றின் கூட்டுத்தொகையாகும்.

நிலையான அழுத்தத்தில் செய்யப்படும் பகுதிநிலைச் செயலாக்கத்தில், வெப்ப அடக்க மாற்றமானது (ΔH) தொகுதியின் உள்ளடக்க ஆற்றலின் மாற்றம் மற்றும் சூழல்மீது அத்தொகுதி செய்த வேலை ஆகியவற்றின் கூட்டுத்தொகையாகும். அதாவது அதுபோன்ற நிலைகளில் வெப்ப அடக்க மாற்றம் (ΔH) ஒரு வேதிவினையில் வெப்ப உறிஞ்சல் (அல்லது வெப்ப உமிழ்ச்சி) ஆகும். வேதிப்பொருட்களின் வெப்ப அடக்கம் செந்தர நிலையை எடுத்துக் கொள்கின்றன; அதாவது 1 வளிமண்டல அழுத்தத்தில் மிகச்சரியாக 25&nbsp;°C ஆகும்.

## மொத்த வெப்பம்
மொத்த வெப்பம் (Total heat) என்பது ஒரு கிராம் நிறையுடைய ஒரு திண்ம நிலையிலுள்ள பொருளை முழுவதும் அதன் ஆவிநிலைக்கு மாற்றத் தேவைப்படும் மொத்த வெப்பமாகும். உதாரணத்திற்கு ஒரு கிராம் பனிக்கட்டியினை எடுத்துக் கொள்வோம். இதனை சுழிநிலையிலுள்ள நீராக மாற்ற 80 கலோரி வெப்பம் தேவைப்படுகிறது. மேலும் இதனை 100 டிகிரி வெப்பநிலையிலுள்ள நீராக மாற்ற 100 கலோரி வெப்பம் வேண்டப்படுகிறது. 100 டிகிரி வெப்பநிலையிலுள்ள நீரை நீராவியாக்க 540 கலோரி வெப்பமும் தேவைப்படுகிறது.ஆக மொத்தம் 80 + 100 +540 = 720 கலோரி வெப்பம் தேவை. இது 720*4.2 =3024 சூல் அளவிற்குச் சமமாகும்.

## குறிப்புதவிகள்

## உசாத்துணைகள்
* Haase, R. In *Physical Chemistry: An Advanced Treatise*; Jost, W., Ed.; Academic: New York, 1971; p 29.
* Gibbs, J. W. In *The Collected Works of J. Willard Gibbs, Vol. I*; Yale University Press: New Haven, CT, reprinted 1948; p 88.
* Laidler, K. *The World of Physical Chemistry*; Oxford University Press: Oxford, 1995; p 110.
* C.Kittel, H.Kroemer In *Thermal Physics*; S.R Furphy and Company, New York, 1980; p246
* DeHoff, R. *Thermodynamics in Materials Science: 2nd ed.*; Taylor and Francis Group, New York, 2006.
* A dictionary of science ELBS

## வெளியிணைப்புகள்
* Enthalpy - Eric Weisstein's World of Physics
* Enthalpy - Georgia State University
* Enthalpy example calculations  - Texas A&M University Chemistry Department

பகுப்பு:வெப்ப இயக்கவியல்
பகுப்பு:இயற்பியல் கோட்பாடுகள்
முக்குளோரோ அசிட்டிக் அமிலம்

**முக்குளோரோ அசிட்டிக் அமிலம்** *(Trichloroacetic acid )* C2HCl3O2 என்ற வேதியியல் வாய்ப்பாடு கொண்ட வேதிச் சேர்மம் ஆகும். டிரைகுளோரோ அசிட்டிக் அமிலம், டிரைகுளோரோ எத்தனாயிக் அமிலம் என்ற பெயர்களாலும் அழைக்கப்படும் இச்சேர்மம் அசிட்டிக் அமிலத்துடன் ஒப்பிடத்தக்க ஓர் அமிலமாக உள்ளது. அசிட்டிக் அமிலத்தின் மெத்தில் குழுவில் இடம்பெற்றுள்ள மூன்று ஐதரசன் அணுக்களுக்குப் பதிலாக முக்குளோரோ அசிட்டிக் அமிலத்தில் மூன்று குளோரின் அணுக்கள் இடம்பெற்றுள்ளன. இவ்வமிலத்தின் உப்புகளும், எசுத்தர்களும் முக்குளோரோ அசிட்டேட்டுகள் என அழைக்கப்படுகின்றன.

## தயாரிப்பு

பொருத்தமான ஒரு வினையூக்கியின் முன்னிலையில் அசிட்டிக் அமிலத்துடன் குளோரின் சேர்த்து வினைபுரிய வைப்பதால் முக்குளோரோ அசிட்டிக் அமிலம் தயாரிக்கப்படுகிறது.
 
CH3COOH + 3Cl2 → CCl3COOH +3HCl

## பயன்கள்

முக்குளோரோ அசிட்டிக் அமிலம் உயிர் வேதியியலில் பரவலாகப் பயன்படுத்தப்படுகிறது. புரதங்கள், டி.என்.ஏ, ஆர்.என்.ஏ போன்ற பெருமூலக்கூறுகளைத் வீழபடிவாக்க இச்சேர்மம் பயன்படுத்தப்படுகிறது. முக்குளோரோ அசிட்டிக் அமிலம், இருகுளோரோ அசிட்டிக் அமிலம் ஆகிய இரண்டும் அழகியல் மருத்துவத்தில் பயன்படுத்தப்படுகின்றன. (பச்சை குத்திய அடையாளத்தை நீக்குதல் மற்றும் வேதி நீக்கல் போன்றவை) முகப்பருக்கள் மற்றும் பிறப்புறுப்பு மருக்கள் போன்ற சரும உபாதைகளை நீக்கும் சிகிச்சையில் மேற்புற மருந்துப் பூச்சாக இதைப் பயன்படுத்துகின்றனர். சாதாரண செல்களையும் இவை அழித்துவிட இயலும் என்பது கவனிக்கத்தக்கது ஆகும். மகப்பேறு காலத்திலும் மேற்கண்ட காரணத்திற்காக பயன்படுத்துவது பாதுகாப்பானதாகவே கருதப்படுகிறது.

முக்குளோரோ அசிட்டிக் அமிலத்தின் சோடிய உப்புகள் களைக்கொள்ளிகளாக 1950 ஆம் ஆண்டுகளில் தொடங்கி பயன்படுத்தப்பட்டன. பின்னர் 1980 களின் பிற்பகுதி மற்றும் 1990 களின் முற்பகுதியில் இவற்ரின் பயன்பாடு வழக்கொழிந்தது.

## வரலாறு

இயீன்-பாப்டிசுடு தூமாசு 1839 ஆம் ஆண்டு முக்குளோரோ அசிட்டிக் அமிலத்தைக் கண்டறிந்தார். இக்காலத்தில் தொடக்கநிலையில் இருந்த கரிம வேதியியல் தனி உறுப்புகள் மற்றும் இணைதிறன்கள் தொடர்பான கோட்பாடுகளுக்கு முக்குளோரோ அசிட்டிக் அமிலத்தின் கண்டுபிடிப்பு ஒரு உதாரணமாக விளங்கியது. இயான்சு இயாக்கோப்பு பெர்சிலியசின் நம்பிக்கைகளுக்கு மாற்றுக் கருத்தாக அமைந்து தூமாசு மற்றும் பெர்சிலியசு இடையே ஒரு மிகநீண்ட சர்ச்சையை தோற்றுவித்தது

## மேற்கோள்கள்

## வெளி இணைப்புகள்
*
*CDC - NIOSH Pocket Guide to Chemical Hazards

பகுப்பு:அசிட்டிக் அமிலங்கள்
பகுப்பு:கரிம ஆலைடுகள்
பகுப்பு:புற்றீணிகள்
பகுப்பு:டிரைகுளோரோமெத்தில் சேர்மங்கள்
பகுப்பு:2-கார்பன் அணு கரிமச் சேர்மங்கள்
செல்மே

**செல்மே** (, c.1160 - ?) ஒரு படைத்தலைவரும் செங்கிஸ் கானின் நெருங்கிய தோழரும் ஆவார். இவர் மங்கோலிய படைத்தளபதி சுபுதையின் அண்ணன் ஆவார். இவர் ஓர் ஆயிரம் வீரர்களுக்கு (மிங்கன்) தலைவனாக நியமிக்கப்பட்டார்.

## சுயசரிதை
மங்கோலியர்களின் இரகசிய வரலாற்றின்படி இவர் குழந்தையாய் இருந்தபொழுது தெமுசினிடம் (செங்கிஸ் கான்) கொடுக்கப்பட்டார், ஆனால் இளவயது காரணமாக திருப்பி அனுப்பப்பட்டார். தெமுசின் வாங் கானை சந்தித்தபோது, இவரின் தந்தை சர்சியுடை மீண்டும் இவரை தெமுசினிடம் கொடுத்தார். இவர் எதற்காக கொடுக்கப்பட்டார் என்பதற்கான தெளிவான தகவல்கள் இல்லை.

வருங்காலத் தளபதி செபேயின் அம்பால் தெமுசின் கழுத்தில் காயமுற்றபோது, அவரிடமிருந்து விஷம் கலந்த இரத்தத்தை உறிஞ்சி வெளியெடுத்துக் காப்பாற்றினார். மேலும் தெமுசினுக்காக எதிரிகளின் கூடாரத்திலிருந்து தயிரை (பால் கிடைக்காததால்) இரவு நேரத்தில் எடுத்து வந்தார்.

## மேற்கோள்கள்

பகுப்பு:மங்கோலியத் தளபதிகள்
செபே

**செபே** (அல்லது **ஜெபே**, , *Zev*; இயற்பெயர்: **ஜிர்கோடை** (நவீன மங்கோலியம்: **ஜுர்கடை**), , Simplified Chinese: **哲别**) (இறப்பு 1225) செங்கிஸ் கானின் நோயன்களுள் (தளபதி) ஒருவர் ஆவார். இவர் தாய்சியுட் பழங்குடியினருள் பெசுட் இனத்தைச் சேர்ந்தவர். செங்கிஸ் கானின் காலத்தில் தாய்சியுட்கள் தர்குடை கிரில்துக்கின் தலைமையில் இருந்தனர்.

1201-இல் பதிமூன்று பக்கங்களின் போரில், செங்கிஸ் கானின் கழுத்தில் அம்பினால் காயம் ஏற்பட்டது. அவரின் தளபதி செல்மே அவரைக் கவனித்துக் கொண்டார். போரில் வென்றபின் செங்கிஸ் கான், தோற்றவர்களிடம் அம்பு எய்தவர் யார் என்று கேட்டார். ஜுர்கடை தானாக முன்வந்து அம்பு எய்ததைக் கூறினார். மேலும் செங்கிஸ் கான் தன்னைக் கொல்வதென்றால் கொல்லட்டும் எனவும் அதேநேரத்தில் தன்னை மன்னித்தால் விசுவாசத்துடன் பணியாற்றுவேன் என்றும் கூறினார். செங்கிஸ் கான் அவரது நேர்மையைப் பாராட்டி ஜெபே (மங்கோலிய மொழியில் அம்பு) என்று பெயரிட்டுத் தனது படையில் சேர்த்துக் கொண்டார்.

செபே பின்னர் செங்கிஸ் கானின் சிறந்தவரும், மிகவும் விசுவாசமான தளபதிகளில் ஒருவரும் ஆனார். அவரது திறன் காரணமாக அவர் சுபுதை பகதூருக்கு இணையான தளபதியாகக் கருதப்படுகிறார்.

காரா கிதையின் குச்லுக்கை செபே வெற்றி கொண்டபோது செங்கிஸ் கான் மகிழ்ந்தபோதும், இவ்வெற்றிகளின் காரணமாக செபே தனக்கு எதிராகத் திரும்புவாரோ என எண்ணினார். இச்செய்தி செபேயை அடைந்தபோது, உடனடியாகப் போரிலிருந்து திரும்பிய செபே 100 வெள்ளைக் குதிரைகளை (அம்புக் காயம் ஏற்பட்டபோது செங்கிஸ் கான் ஓட்டிய அதே போன்ற குதிரைகள்) அவருக்குத் தன் விசுவாசத்தின் அடையாளமாகக் கொடுத்தார். அதன்பின் செங்கிஸ் கான் அவரைச் சந்தேகப்படவேயில்லை.

இவரும் சுபுதையும் சேர்ந்து உருசியர்களைத் தோற்கடித்துத் திரும்பும் வழியில் இவர் இறந்தார்.

## மேற்கோள்கள்
*Secret History of the Mongols 

பகுப்பு:மங்கோலியத் தளபதிகள்
பகுப்பு:1225 இறப்புகள்
போரான் முப்புரோமைடு

**போரான் முப்புரோமைடு** *(Boron tribromide)* BBr3 என்ற வேதியியல் வாய்ப்பாடு கொண்ட ஒரு கனிம வேதியியல் வேதிச் சேர்மம் ஆகும். போரான், மற்றும் புரோமின் சேர்ந்து உருவாகும் இச்சேர்மம் நிறமற்றதாகவும் புகையும் நீர்மமாகவும் காணப்படுகிறது.

## வேதிப்பண்புகள்

வலிமை மிகுந்த இலூயிசு அமிலமாகச் செயல்படும் இச்சேர்மம் வர்த்தக நோக்கிலும் விற்பனைக்குக் கிடைக்கிறது.

ஈதர்களை பிளவுபடுத்தும் வினைகளில், திறன்மிக்க மெத்திலகற்ற அல்லது ஆல்க்கைல்நீக்க முகவராகச் செயல்படுகிறது. பெரும்பாலும் மருந்து வகை வேதிப்பொருட்கள் தயாரிப்பில் வளையம் உருவாக்கல் வினைகளிலும் இச்சேர்மம் முக்கியப்பங்கு வகிக்கிறது.
மூவினைய ஆல்க்கைல் ஈதர்களின் ஆல்க்கைலகற்ற வழிமுறை, ஓர் அணைவுச் சேர்மம் உருவாதல் வழியாக நிகழ்கிறது. போரான் மையமும் ஈதர் ஆக்சிசனும் இணைந்து அணைவுச் சேர்மம் உருவாவதைத் தொடர்ந்து ஆல்க்கைல் புரோமைடு நீக்கம் அடைவதால் இருபுரோமோ(கரிம)போரேன் உருவாகிறது.

:ROR + BBr3 → RO+(−BBr3)R → ROBBr2 + RBr

இதேபோல அரைல் மெத்தில் ஈதர்கள், BBr3-ஈதர் கூட்டு விளைபொருட்கள் ஈடுபடும் இருமூலக்கூற்று வழிமுறையால் ஆல்க்கைல் நீக்கம் செய்யப்படுகின்றன

:RO+(−BBr3)**CH<sub>3</sub>** + RO+(−BBr3)CH3→   RO(−BBr3)  + **CH<sub>3</sub>Br** + RO+(BBr2)CH3.

தொடர்ந்து இருபுரோமோ(கரிம)போரேன் நீராற்பகுப்பு அடைந்து ஒரு ஐதராக்சில் குழு, போரிக் அமிலம், ஐதரசன் புரோமைடு ஆகிய விளை பொருட்களைக் கொடுக்கிறது

:ROBBr2 + 3H2O → ROH + B(OH)3 + 2HBr.

ஒலிஃபின் பலபடியாக்கல் வினையிலும், பிரைடல் கிராப்ட்சு வேதியியலில் இலூயிக் அமில வினையூக்கியாகவும் இச்சேர்மம் பயன்படுகிறது.

மின்னணுவியல் தொழில் உற்பத்தியில் போரான் மூலமாக, போரான் முப்புரோமைடு பயன்படுத்தப்படுகிறது. பெருமளவில் குறைக்கடத்திகள் தயாரிக்கையில், கலப்பிடுதலுக்கான முன்படிவுச் செயல்முறையில் போரான் முப்புரோமைடைப் பயன்படுத்துகின்றனர். மேலும், அரைல் ஆல்க்கைல் ஈதர்களை ஆல்க்கைல் நீக்கம் செய்யும் வினைகளில் இடைநிலையாகவும் போரான்முப்புரோமைடு பயன்படுகிறது. 3,4-இருமெத்தாக்சி சிடைரினை, 3,4-இருஐதராக்சி சிடைரினாக மாற்றும் மெத்திலகற்ற வினை ஓர் உதாரணமாகும்.

## தயாரிப்பு

300 பாகை செல்சியசு வெப்பநிலைக்கு மேல் போரான் கார்பைடும் புரோமினும் சேர்ந்து வினைபுரிவதால் தொகுப்பு முறையில் போரான் முப்புரோமைடு உருவாகிறது. வெற்றிடக் காய்ச்சி வடித்தல் முறையில் போரான் முப்புரோமைடு தூய்மைப்படுத்தப்படுகிறது.

## வரலாறு

1846 ஆம் ஆண்டில் எம்.போகியேல் முதன்முதலாக போரான் முப்புரோமைடைத் தயாரித்தார். உயர் வெப்பநிலையில் போரான் மூவாக்சைடுடன் கார்பன் மற்றும் புரோமினைச் சேர்த்து இவர் போரான் முப்புரோமைடைத் தயாரித்தார்:

:B2O3 + 3 C + 3 Br2  → 2 BBr3 + 3 CO.

1857 ஆம் ஆண்டு எப்.வோலரும் தெவில்லேவும் இத்தயாரிப்பு முறையை மேலும் மேம்படுத்தினர். படிகவடிவமல்லாத போரான் தனிமத்தில்  வினையைத் தொடங்கி, குறைவான வெப்பநிலையிலேயே, உடன் விளைபொருளாக கார்பனோராக்சைடு உருவாகாமல் இவர்கள் போரான் முப்புரோமைடைத் தயாரித்தனர்:

:2 B + 3 Br2  → 2 BBr3.

## மேற்கோள்கள்

## மேலும் படிக்க

* 

## புற இணைப்புகள்
* Boron Tribromide at *[[The Periodic Table of Videos]]* (University of Nottingham)
* NIOSH Pocket Guide to Chemical Hazards - Boron Tribromide (Centers for Disease Control and Prevention)
* 
* 

பகுப்பு:போரான் சேர்மங்கள்
பகுப்பு:புரோமைடுகள்
பகுப்பு:அமில வினையூக்கிகள்
பகுப்பு:போரான் ஆலைடுகள்
மொட்ட முனிசுவரன்

**மொட்ட முனிசுவரன்** என்பவர் தமிழ்நாட்டில் மதுரையில் உள்ள மீனாட்சியம்மன் கோயிலின் வடக்கு கோபுரத்தில் உள்ள முனிசுவரனாகும். மீனாட்சியம்மன் கோயிலின் பிற கோபுரங்களில் உள்ளதைப் போல் சிற்பங்களின்றி  இக்கோபுரம் கட்டப்பட்டதால், இதனை **மொட்டை கோபுரம்** என்று அழைக்கப்பட்டு வந்துள்ளது. இம்மொட்டை கோபுரத்தடியில் குடிகொண்ட முனிசுவரனை, **மொட்ட முனி** , *மொட்ட கோபுரத்தான்* எனப் பல பெயர்களால் அழைத்துவருகின்றனர்.

## தொன்மம்
முனிசுவரன் மொட்ட கோபுரத்தில் தங்கியமைக்காக சொல்லப்படுகின்ற தொன்மமானது, முனிசுவரன் என்பவர் சிவபெருமானின் கணங்களில் ஒருவர். அவர் சிவபெருமான் மற்றும் மீனாட்சியின் திருமணத்தினைக் காணவந்தார். திருமணம் முடிந்ததும் சிவபெருமானிடம் விடைபெற்று கயிலை திரும்ப வினவிய போது, சிவபெருமான் மீனாட்சி கோயிலின் மொட்டைக் கோபுரத்தில் தங்கும்படி கூறியதாகவும், அதனால் முனிசுவரன் இங்கேயே தங்கிவிட்டதாகவும் தெரிவிக்கப்படுகிறது. 

## வழிபாடு
மொட்ட முனியை மதுரையில் உள்ள மக்கள் வழிபட்டு வருகிறார்கள். அவர்களின் குழந்தைகள் எந்தக் காரணமும் இல்லாமல் அழுதால், அக்குழந்தையை முனிசுவரன் கோயிலுக்கு அழைத்துவந்து விபூதி கொடுக்கின்றார்கள். 

## ஆதாரங்கள்


பகுப்பு:தமிழர் நாட்டுப்புறத் தெய்வங்கள்
கிரிகோரி பெக்

**கிரிகோரி பெக்** (*Gregory Peck*, ஏப்ரல் 5, 1916 – ஜூன் 12, 2003) அமெரிக்காவைச் சேர்ந்த ஒரு நடிகராவார். இவர் 1940கள் மற்றும் 1960களுக்கு மத்தியில் ஒரு புகழ்பெற்ற நடிகராவார். இவர் 1962ல் *டு கில் எ மாக்கிங் பேர்ட்* படத்திற்காக ஆஸ்கர் விருது பெற்றார். 1980 ஆம் ஆண்டின் பிற்பகுதி வரையில் இவர் ஒரு முன்னணி நடிகராக நடித்து வந்தார்.

## மேற்கோள்கள்

பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:2003 இறப்புகள்
பகுப்பு:1916 பிறப்புகள்
பகுப்பு:சிறப்பு அகாதமி விருதை பெற்றவர்கள்
பகுப்பு:ஆங்கில அமெரிக்கர்கள்
பகுப்பு:சிறந்த நடிகருக்கான அகாதமி விருதை வென்றவர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
தஞ்சாவூர் பஜார் ராமர் கோயில்

**தஞ்சாவூர் பஜார் ராமர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் அய்யங்கடைத்தெருவில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.

## அமைப்பு
இக்கோயிலின் முன்புறம் உள்ள இரு கல் தூண்களில் கருடனும் அனுமனும் உள்ளனர். வாயில் கோபுரம், மண்டபம், கருவறை, விமானம் உள்ளிட்ட பகுதிகளைக் கொண்டு அமைந்துள்ளது. முன் மண்டபத்தில் ராமர் சீதை லட்சுமணர் அனுமார் உள்ளனர். மூலவர் சன்னதி எதிரே கருடாழ்வார் உள்ளார். திருச்சுற்றில் அனுமார் உள்ளார். மூலவர் சன்னதிக்கு நேராக திருச்சுற்றின் வெளியே பலிபீடம் காணப்படுகிறது.

## மூலவர்
மூலவராக ராமர், சீதை, அனுமார் உள்ளிட்டோர் உள்ளனர்.

## குடமுழுக்கு
இக்கோயிலில் 15.12.1999 அன்று குடமுழுக்கு நடைபெற்றதற்கான கல்வெட்டு காணப்படுகிறது.
 
## மேற்கோள்கள்

பகுப்பு:தஞ்சாவூர் மாவட்டத்திலுள்ள இந்துக் கோயில்கள்
தஞ்சாவூர் வேட்டைமார்க்க சஞ்சீவி ஆஞ்சநேயர் கோயில்

**தஞ்சாவூர் வேட்டைமார்க்க சஞ்சீவி ஆஞ்சநேயர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் மானோஜியப்பா வீதியில்  அமைந்துள்ளது. 

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.  

## அமைப்பு
இக்கோயில் சிறிய ராஜகோபுரம், கருவறை, மண்டபம் ஆகிய பகுதிகளைக் கொண்டு அமைந்துள்ளது. மேற்கு நோக்கிய ராஜகோபுரத்தை அடுத்து மண்டபம் காணப்படுகிறது. 

## மூலவர்
மூலவராக ஆஞ்சநேயர் உள்ளார்.

## சிறப்பு
இங்குள்ள ஆஞ்சநேயர் பஜார் ராமர் கோயிலிலுள்ள ராமரைப் பார்த்த நிலையில் உள்ளார். அதற்குச் சான்றாக சன்னதியின் எதிர்ப்புறம் உள்ள கோயிலின் தெற்கு சுவரில் சிறிய ஜன்னல் காணப்படுகிறது.  வடக்கு நோக்கி அமைந்துள்ள மண்டபத்தில் காணப்படுகின்ற மூன்று ஆஞ்சநேயர் சிலைகளும் பிற இடங்களிலிருந்து இடம்பெயர்ந்து வந்திருக்க வாய்ப்புள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள ஆஞ்சநேயர் கோயில்கள்
பக்த துளசிதாஸ் (1947 திரைப்படம்)

**பக்த துளசிதாஸ்** 1947 இல் வெளிவந்த தமிழ்த் திரைப்படமாகும். பி. எஸ். ரங்காவின் இயக்கத்தில் வெளிவந்த இத்திரைப்படத்தில் பி. எஸ். ராஜ ஐயங்கார், லட்சுமி சங்கர் உட்படப் பலர் நடித்திருந்தனர்.

## கதைச்சுருக்கம்
அத்தினாபுரத்தில் வாழும் இராம பக்தர் ஆத்மாராமின் (*மாஸ்டர் கரூட்*) கனவில் இராமர் தோன்றி "இராமாயணத்தைத் தமிழில் இயற்றுவதற்காக வால்மீகியே உன் மகனாகப் பிறப்பார்," என்று சொல்லி மறைகிறார். இதன்படி ஆத்மாராமுக்கு துளசிதாஸ் (*பி. எஸ். ராஜா அய்யங்கார்*) என்ற மகன் பிறக்கிறான். சிற்றன்னையின் கொடுமைக்கு ஆற்றாது ஓடி வந்து விட்ட தாசி மமதாவின் மகள் ரத்னாவை (*லட்சுமி சங்கர்*) கோவிலில் சந்திக்கும் ஆத்மாராம் அவளை தம் வீட்டுக்குக் கூட்டி வந்து தனது பெண்ணாக வளர்க்கிறார். சிறு வயதிலேயே துளசிதாசும், இரத்னாவும், தங்களை இராமனும் சீதையுமாகப் பாவித்துப் பழகி வருகின்றனர். அவர்கள் பெரியவர்களான போது காதலர்களாகிறார்கள்.

இராமாயணத்தை இயற்றுவதற்காகப் பிறந்த தன் மகன் மோகவலையில் சிக்கி விட்டானே எனக் கவலையுற்ற ஆத்மாராம் முடிவில் ரத்னாவை வீட்டை விட்டு வெளியேற்றுகிறார். அவரின் வேண்டுகோளின் படி, ரத்னா துளசிதாசை நிராகரித்து விட்டு, சந்நியாசனியாகக் காலம் கழிக்கிறாள். துளசிதாசும் ஊரூராகத் திரிந்து விட்டு காசியில் தங்கியிருந்த போது துளசிதாசை சிவபக்தராக்க முயன்ற பட்டேசுவரரின் (*சி. வி. வி. பந்துலு*) வெறுப்புக்கு ஆளாகிறார். பட்டேசுவரரின் மாணவரான ராமசாத்திரியும் (*ஜோக்கர் ராமுடு*) ராமபக்தனாகிறார்.

துளசிதாஸ் இராமாயணம் இயற்றி வருகிறார். இதற்கிடையில் ரத்னா துளசிதாஸ் அறியாவண்ணம் அவருக்கே பணிவிடை செய்து வருகிறாள். காசி ஜாகிர்தாரின் கோபத்திற்கு ஆளாகி சிறை சென்று மீண்டு வருகிறார் துளசிதாஸ். இராமாயணம் அரங்கேறுகிறது. துளசிதாசை அவமானப்படுத்த முயன்ற பட்டேசுவரர், துளசிதாசைக் கொலை செய்ய ஓர் ஆளை ஏவி விடுகிறார். அவன் தவறுதலாக பட்டேசுவரரின் மகனைக் கொன்று விடுகிறான். பட்டேசுவரர் தனது தவறுகளை உணர்கிறார். துளசிதாசின் பிரார்த்தனைக்கு இணைங்கி பகவான் பட்டேசுவரரின் மகனை உயிர்ப்பிக்கிறார். துளசிதாஸ் ரத்னாவையும் இறுதியில் அறிந்து கொள்கிறார்.

## சில பாடல்கள்
**கருணாநிதி போல்* (லட்சுமி சங்கர்)
*"பூலோக கைலாத" (பி. எஸ். ராஜா ஐயங்கார்)

## மேற்கோள்கள்

பகுப்பு:1947 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
கனடா பசுபிக் தொடருந்துப் பாதை

**கனடா பசுபிக் தொடருந்துப் பாதை** (Canadian Pacific Railway) என்பது, 1881ல் நிறுவப்பட்ட வரலாற்று முக்கியத்துவம் கொண்ட முதல் வகுப்புத் தொடருந்துப் பாதை ஆகும். 1969க்கும் 1996க்கும் இடையே இது "சி.பி ரெயில்" என அழைக்கப்பட்டது. இந்தத் தொடருந்துப் பாதை "கனேடிய பசிபிக் ரெயில்வே லிமிட்டெட்" நிறுவனத்திற்குச் சொந்தமானது. இந்த நிறுவனம், 2001ல் இடம்பெற்ற நிறும மறுசீரமைப்புக்குப் பின்னர் கனடா பசுபிக் தொடருந்துப் பாதையின் சட்டபூர்வ உரிமையாளர் ஆனது. அல்பர்ட்டாவில் உள்ள கல்கரியில் தலைமையகத்தைக் கொண்டுள்ள இந்த நிறுவனம், கனடாவிலும், ஐக்கிய அமெரிக்காவிலும் அமைந்துள்ள 20,000 கி.மீ. (12,500 மைல்) நீளமான பாதையைச் சொந்தமாகக் கொண்டுள்ளது. இப்பாதை மொன்றியலில் இருந்து வான்கூவர் வரைக்கும், பின்னர் வடக்கு நோக்கி எட்மண்டன் வரையும் செல்கிறது. இந்தத் தொடருந்துப்பாதை வலைப்பின்னல், ஐக்கிய அமெரிக்காவில் உள்ள மினியாப்போலிசு, மில்வாக்கி, டிட்ராயிட், சிக்காகோ, நியூயார்க் நகரம் ஆகிய நகரங்களுக்கும் பயன்படுகிறது.

பகுப்பு:வட அமெரிக்கத் தொடருந்துப் பாதைகள்
ஜேம்ஸ் ஸ்டுவர்ட்

**ஜேம்சு மெயிட்லண்ட் ஸ்டுவர்ட்** (*James Maitland Stewart*, மே 20, 1908 - சூலை 2, 1997) ஓர் அமெரிக்கத் திரைப்பட நடிகரும், படைத்துறை அதிகாரியும் ஆவார். இவர் சிறந்த நடிகருக்கான அகாதமி விருதிற்காக ஐந்து முறை பரிந்துரைக்கப்பட்டுள்ளார். 1940இல் வெளியான *தி பிலடெல்பியா ஸ்டோரி* என்ற திரைப்படத்திற்காக அகாதமி விருதை வென்றுள்ளார். 1985இல் வாழ்நாள் சாதனையாளருக்கான அகாதமி விருதையும் பெற்றுள்ளார். இவர் இரண்டாம் உலகப் போர், வியட்நாம் போர் ஆகியவற்றிலும் பங்கு கொண்டுள்ளார்.

1999இல் அமெரிக்க திரைப்பட நிறுவனத்தின் (AFI) சிறந்த ஆண் நடிகர் பட்டியலில் 3ஆம் இடத்தில் இருந்தார்.

## மேற்கோள்கள்

பகுப்பு:1908 பிறப்புகள்
பகுப்பு:1997 இறப்புகள்
பகுப்பு:அமெரிக்க ஆண் திரைப்பட நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:சிறப்பு அகாதமி விருதை பெற்றவர்கள்
பகுப்பு:சிறந்த நடிகருக்கான அகாதமி விருதை வென்றவர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
தஞ்சாவூர் பஜனைசாலை விட்டோபா கோயில்

**தஞ்சாவூர் பஜனைசாலை விட்டோபா கோயில்**, தமிழ்நாடு, தஞ்சாவூர் மாவட்டம், தஞ்சாவூரில் கீழ ராஜ வீதியில்  அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.  

## அமைப்பு
அரண்மனையின் எதிரே இக்கோயில் உள்ளது. இக்கோயில் மகாராட்டிரம்|மராட்டிய மாநிலம்]] பண்டரிபுரம் விட்டோபா கோயிலின் வழிபாட்டு நெறியில் காணப்படுவதாகும். இடுப்பில் கை வைத்துக்கொண்டு செங்கல் மேல் நிற்கின்ற கண்ணன் அருகே இரு தேவியர்கள் காணப்படுகின்றனர். 1819ஆம் ஆண்டு மார்ச் முதல் நாள் மகாசிவராத்திரி நாளில் இக்கோயில் இரண்டாம் சரபோசி மன்னரால் கட்டப்பட்டதற்கான கல்வெட்டு இக்கோயிலில் உள்ளது.  நுழைவாயில், மண்டபம், மூலவர் விமானம் உள்ளிட்ட அமைப்புகளைக் கொண்டு இக்கோயில் அமைந்துள்ளது. கருவறையின் முன்புறம் வலப்புறம் விநாயரும், இடப்புறம் ஆஞ்சநேயரும் உள்ளனர்.

## மூலவர்
மூலவர் விட்டோபா (கிருஷ்ணன்), பாமா ருக்மணியுடன் உள்ளார். 

## மேற்கோள்கள்

பகுப்பு:தஞ்சாவூர் மாவட்டத்திலுள்ள இந்துக் கோயில்கள்
மயில் ராவணன் (1935 திரைப்படம்)

**மயில் ராவணன்** அல்லது **சந்திரசேனா ராவணன்** 1935ஆம் ஆண்டு வெளிவந்த 15,000 அடி நீளமுடைய புராணத் தமிழ்த் திரைப்படமாகும். பிரபாத் பிலிம் கம்பெனி தயாரித்த இத்திரைப்படத்தில், சேஷாந்திரி, ராஜீவி, சுந்தர்ராஜன் உள்ளிட்ட பலரும் நடித்துள்ளனர். வி. சாந்தாராம் இயக்கத்தில் உருவான இப்படத்தில், கே. ராகவன் வசனமும், கே. தைபர் ஒளியமைப்பும், எஸ். பதேலால் என்பவர் கலைப்பணியையும் கவனித்துள்ளனர். மேலும், டி. டி. கனகம், பி. எஸ். ஸ்ரீநிவாசன், எஸ். பங்கஜம், கே. நடராஜன் முதலியோரும் நடித்துள்ள இத்திரைப்படத்தில், பாபநாசம் சிவன், எ. என். கல்யாண சுந்தரம், அருணாசல கவி போன்றோர்கள் பாடல்களை படைத்துள்ளனர்.

## மேற்கோள்கள்

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சாந்தி சாதனா பதிப்பகம்

**சாந்தி சாதனா பதிப்பகம்** என்பது தமிழ் இலக்கியங்களுக்கு முறையான பதிப்புகள் வெளியிட வேண்டுமென்ற நோக்கத்துடன் மர்ரே ராஜத்தால் துவக்கப்பட்ட **சாந்தி சாதனா அறக்கட்டளை** யின் பதிப்பகம் ஆகும்.
## வரலாறு
1940களில் தமிழறிஞர் எஸ். வையாபுரிப் பிள்ளையை  ராஜம் சந்தித்துப் பேசியபோது, அனைவரும் புரிந்துகொள்ளக்கூடிய வகையில் சந்தி பிரித்த பதிப்புகளாக பழந்தமிழ் இலக்கியங்களுக்குக் கொண்டுவர வேண்டும் என ராஜத்திடம் வலியுறுத்தியிருக்கிறார். இதனால் உந்தப்பட்டு ராஜம் வையாபுரிப்பிள்ளையை பதிப்பாசிரியராகக் கொண்டு பதிப்புப் பணிகளை தொடங்கினார். முதல் நூலாக, திவ்யபிரபந்தத்தின் முதலாயிரம் சந்தி பிரிக்கப்பட்டு 1955 இல் வெளியானது. எஸ். ராஜம், நெ 5, தம்புச்செட்டித் தெரு, சென்னை-01 என்ற முகவரியில் இருந்து பதிப்பகம் செயல்படத்தொடங்கியது.

வையாபுரிப்பிள்ளை, பெ. நா. அப்புசாமி, மு. சண்முகம் பிள்ளை, வி. மு. சுப்பிரமணிய ஐயர், பி. ஸ்ரீ ஆச்சார்யா, கி. வா. ஜகந்நாதன், தெ. பொ. மீனாட்சிசுந்தரம், ரா.பி. சேதுப்பிள்ளை முதலான மகத்தான தமிழறிஞர்களை உள்ளடக்கிய ஆசிரியர் குழுவைக் கொண்டு சாந்தி சாதனாவால் பழந்தமிழ் இலக்கியங்கள், இலக்கணங்கள் என்று 40 க்கும் மேற்பட்ட புத்தகங்களைத் தரமான அச்சில் மலிவு விலையில் வெளியிடப்பட்டன. குறிப்பாக இவர்கள் வெளியிட்ட பேரகராதிகளான **வரலாற்று முறைத் தமிழ் இலக்கியப் பேரகராதி **, **தமிழ் கல்வெட்டுச் சொல்லகராதி** ஆகியன குறிப்பிடத்துக்கன.

## மேற்கோள்கள்

பகுப்பு:தமிழ்ப் பதிப்பகங்கள்
மர்ரே ராஜம்

**மர்ரே ராஜம்** (*Murray S. Rajam*, நவம்பர் 22, 1904 - மார்ச் 13. 1986) என்பவர் தமிழ்நாட்டைச் சேர்ந்த ஒரு தொழிலதிபர், பதிப்பாளர், கொடையாளர் ஆவார்.

## வாழ்க்கைக் குறிப்பு
மர்ரே சாக்கை ராஜம் 1904, நவம்பர், 22 அன்று திருத்துறைப்பூண்டியிலிருந்து ஆறு கல் தொலைவிலுள்ள துளசாபுரம் என வழங்கும் சாக்கை என்னும் ஊரில் கோபாலையங்கார், கோமளத்தம்மாள் இணையருக்குப் பிறந்தார். கணக்குத் தணிக்கைக்கைப் படிப்பை முடித்த ராஜம், சென்னையில் ஆங்கிலேயர்களால் நடத்தப்பட்ட ஏல நிறுவனமான மர்ரே நிறுவனத்தில் பணிக்குச் சேர்ந்தார். இந்திய விடுதலைக்குப்பிறகு ஆங்கிலேயர்கள் இந்தியாவை விட்டு வெளியேறியபோது இவர் தம் தமையனாருடன் சேர்ந்து இந்த நிறுவனத்தை ஏற்று நடத்தினார். பின்னாளில் மர்ரே ராஜம் என்று அவர் ஏற்று நடத்திய நிறுவனத்தின் பெயராலேயே அடையாளப்படுத்தப்பட்டார்.

## அறக்கட்டளை துவக்கம்
ராஜம் தன்  முதுமைக் காலத்தில் மர்ரே நிறுவனத்தைத் தம் உறவினரிடம் ஒப்படைத்து, அவரிடமிருந்து பெற்றுவந்த பணத்தில் சில அறக்கட்டளைகளை நிறுவி, அறச்செயல்களைச் செய்துவந்தார். கோயில்களுக்கும் நன்கொடைகள் பல வழங்கி வந்துள்ளார். இவ்வாறு அறச்செயல்கள் செய்து வந்த ராஜத்திற்கு 1940களில் பெ. நா. அப்புசாமி மூலமாகப் எஸ். வையாபுரிப்பிள்ளையின் தொடர்பு கிடைத்தது. வையாபுரிப்பிளையின் ஆலோசனையில் தமிழிலக்கியங்களை மலிவுப்பதிப்பில் வெளியிடும் நோக்கத்துடன்  ராஜம் வையாபுரிப்பிள்ளையை பதிப்பாசிரியராகக் கொண்டு பதிப்புப் பணிகளை தொடங்கினார். முதல் நூலாக, திவ்யபிரபந்தத்தின் முதலாயிரம் சந்தி பிரிக்கப்பட்டு 1955 இல் வெளியானது. எஸ். ராஜம், நெ 5, தம்புச்செட்டித் தெரு, சென்னை-01 என்ற முகவரியில் இருந்து பதிப்பகம் செயல்படத்தொடங்கியது.

வையாபுரிப்பிள்ளை, பெ. நா. அப்புசாமி, மு. சண்முகம் பிள்ளை, வி. மு. சுப்பிரமணிய ஐயர், பி. ஸ்ரீ ஆச்சார்யா, கி. வா. ஜகந்நாதன், தெ. பொ. மீனாட்சிசுந்தரம், ரா.பி. சேதுப்பிள்ளை முதலான தமிழறிஞர்களை உள்ளடக்கிய ஆசிரியர் குழுவைக் கொண்டு சாந்தி சாதனா பதிப்பகத்தால் பழந்தமிழ் இலக்கியங்கள், இலக்கணங்கள் என்று 40 க்கும் மேற்பட்ட புத்தகங்களைத் தரமான அச்சில் மலிவு விலையில் வெளியிடப்பட்டன. குறிப்பாக இவர்கள் வெளியிட்ட பேரகராதிகளான வரலாற்று முறைத் தமிழ் இலக்கியப் பேரகராதி , தமிழ் கல்வெட்டுச் சொல்லகராதி ஆகியன குறிப்பிடத்தக்கன.

1960 இல் இலக்கிய வெளியீட்டிற்காக சாந்தி சாதனா அறக்கட்டையும், ஏழை மக்கள் இறுதிச் சடங்கிற்கு உதவ வகைசெய்யும் வகையில் **கிரியா சாதனா** அறக்கட்டளை, குழந்தைகள் படிப்பு, மேம்பாட்டிற்காக **சேவா சாதனா** என அறக்கட்டளைகளைகளை ராஜம் ஏற்படுத்தினார்.

## மறைவு
அறச்செயல்களை செய்வதையே பெரும் தொண்டாகக் கருதி வாழ்ந்து வந்த சாக்கை ராஜம் 1986 மேர்ச் 13 அன்று காலமானார்.

## மேற்கோள்கள்

பகுப்பு:1904 பிறப்புகள்
பகுப்பு:1986 இறப்புகள்
பகுப்பு:தமிழகத் தொழிலதிபர்கள்
பகுப்பு:தமிழகப் பதிப்பாளர்கள்
பகுப்பு:திருவாரூர் மாவட்ட மக்கள்
பகுப்பு:புரவலர்கள்
எபிரேய வேதாகமம்

**எபிரேய விவிலியம்** (*Hebrew Bible*) அல்லது **எபிரேய வேதாகமம்** என்பது விவிலிய அறிஞர்களால் *[[டனாக்]]கினை* குறிப்பிடப் பயன்படுத்தப்படும் சொல் ஆகும். இது யூத நூல்களின் விவிலிய சட்ட நூல்களின் தொகுப்பாகவுள்ளது. இதனை கிறித்தவர் பழைய ஏற்பாடு என்ற விவிலியத் திருமுறை நூலாகக் கொள்கின்றனர். இவை பிரதானமாக விவிலிய எபிரேயத்தில் அடங்கியுள்ளதுடன், சில பகுதிகள் விவிலிய அரமேயத்தினுள் (தானியேல், எஸ்ரா, போன்ற பிற சிலவும்) காணப்படுகின்றன.

சீர்திருத்தத் திருச்சபையின் பழைய ஏற்பாடு உள்ளடக்கம் கத்தோலிக்க திருச்சபையின் இணைத் திருமுறை நூல்கள் பகுதியுடன் அல்லது கிழக்கு மரபுவழி திருச்சபையின் பழைய ஏற்பாட்டுடன் நெருக்கமாக இல்லை.

எபிரேய வேதாகமம் பரவலாக கல்வி எழுத்துக்கள், சமய உரையாடல்கள் போன்றவற்றில் பயன்படுத்தப்படுகின்றது.

## இவற்றையும் பார்க்க
* விவிலியத் திருமுறை நூல்கள்
* விவிலிய நூல்கள்
* தோரா

## உசாத்துணை

## வெளி இணைப்புகள்

* Hebrew-English Tanakh: the Jewish Bible Complete, fully vocalized, contilated, Masoretic text of the Hebrew Bible (Leningrad Codex), together with the classic (1917) English translation by the Jewish Publication Society.
*   Hebrew Bible from around 1300 CE
*   Hebrew-English Bible Mechon-Mamre online edition, from 1917 Jewish Publication Society edition and the Masoretic Text.
பத்தமேனி

**பத்தமேனி** இலங்கையின் யாழ்ப்பாண மாவட்டத்தில் உள்ள வலிகாமப் பகுதியில் கோப்பாய் பிரதேச செயலாளர் பிரிவில் அடங்கியுள்ள ஒரு ஊர். இவ்வூர் ஆவரங்கால் - தொண்டைமானாறு வீதியை அண்டி, அச்சுவேலிச் சந்திக்கு அண்மையில் அமைந்துள்ளது. இதன் கிழக்குப் புறமாக வலிகாமத்தையும், வடமராட்சியையும் பிரிக்கும் தொண்டைமானாறு நீரேரி உள்ளது. இந்த ஊரை மட்டுமே உள்ளடக்கியுள்ள பத்தமேனி கிராம அலுவலர் பிரிவின் மொத்தப் பரப்பளவு 2.75 சதுர கிலோமீட்டர். இதில் நிலப்பரப்பு 2.55 சதுர கிலோமீட்டர். அச்சுவேலி, இடைக்காடு, ஒட்டகப்புலம், நவக்கிரி, தம்பாலை, கதிரிப்பாய் போன்றவை பத்தமேனியில் அயலூர்களாக உள்ளன.

2012ம் ஆண்டு மதிப்பீட்டின்படி 100% தமிழர்களே வாழுகின்ற இவ்வூரின் மக்கள்தொகை 2243. இதில் ஆண்கள் 1123, பெண்கள் 1120. இதில் 331 பேர் இடம்பெயர்ந்த மக்கள் ஆவர்.

## பாடசாலை
பத்தமேனியில் இரத்தினேஸ்வரி வித்தியாலயம் என்னும் ஒரு பாடசாலை இயங்கிவருகிறது.

## கோயில்கள்
பத்தமேனியில் உள்ள கோயில்களுட் சில:
* பத்தமேனி பிள்ளையார் கோயில்
* பத்தமேனி இலகடிப்பதி முருகன் கோயில்
* பத்தமேனி வடபத்திரகாளி கோயில்
*பத்தமேனி ஞானவைரவர் கோயில்

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
அல் மனார் மத்திய கல்லூரி, மருதமுனை

**அல் மனார் மத்திய கல்லூரி** (*Al Manar Central College*) என்பது இலங்கையின் கிழக்கு மாகாணம் மருதமுனையில் உள்ள ஒரு பாடசாலை ஆகும். இது 1911 இல் நிறுவப்பட்டது. இது மருதமுனையில் உள்ள பழைய பாடசாலைகளில் ஒன்று ஆகும். இப்பள்ளியில் தொடக்கக் கல்வி மற்றும் இடைநிலைக் கல்வி கற்பிக்கப்படுகிறது.

## வரலாறு
அல்-மனார் என்ற அறபிச் சொல்லிற்கு கலங்கரை என்பது பொருளாகும். இப்பாடசாலை 1910ஆம் ஆண்டு கிராமப் பாடசாலைச் சட்டத்தின்கீழ் ஆரம்பிக்கப்பட்டது. 1911 இல் இப்பாடசாலைக்கான காணி நன்கொடையாக பெறப்பட்டு, அவ்வாண்டிலேயே தனது கல்விப்பணியை ஆரம்பித்தது. 1912 நவம்பரில் பதிவு செய்யப்பட்டது. இதன் படிமுறை  வளர்ச்சியின்போது இப் பாடசாலையின் பெயர்மாற்றம் வருமாறு,
*1911ஆம் ஆண்டு அரச ஆண் பாடசாலை
*1920 ஆம் ஆண்டு அரச தமிழ் கலவன் பாடசாலை (பெண்கள்  1930களிலேயே  இணைக்கப்படுகின்றனர்)
*1953 ஆம் ஆண்டு மீண்டும் அரச ஆண் பாடசாலை எனப் பெயர்மாற்றப்பட்டு குறித்த காலத்துக்குள்ளே மருதமுனை வடக்கு அரசினர் பாடசாலை எனப் பெயர்மாற்றப்பட்டது.
*1958 முஸ்லிம் வித்தியாலயம்
*1974. மருதமுனை அல்-மனார் மகாவித்தியாலயம் (இதன் போது 1958 இல் அரசினர் முஸ்லிம் என்ற பெயருடன் ஆரம்பிக்கப்பட்டு 1970ம் ஆண்டு அல்-ஹிறா மகாவித்தியாலயம் எனப் பெயர் மாற்றப்பட்ட பாடசாலை, முஸ்லிம் வித்தியாலயத்துடன் இணைக்கப்பட்டே  மருதமுனை அல்-மனார் மகாவித்தியாலயமாக மாற்றப்படுகின்றது.)
*1911ஆம் ஆண்டுகளில் 1ம், 2ம் வகுப்புக்களுடனும் 50 மாணவர்களுடனும் ஆரம்பிக்கப்பட்ட இப் பாடசாலை இன்று 1ஏ.பீ தரப் பாடசாலையாக 2350ற்கும் மேற்பட்ட மாணவர்களைக் கொண்ட பாடசாலையாக விள்ங்குகிறது.

## அதிபர்களின் பட்டியல்
* பி. சின்னையா 1912–1914
* ஜை. எஸ். வேலுப்பிள்ளை 1914–1920
* கே. எஸ். வைரமுத்து 1921–1935
* வி. சாமித்தம்பி 1935–1940
* உ. சின்னத்தம்பி 1940–1941
* கே. இளையதம்பி 1941
* டி. சீனித்தம்பி 1941–1943
* கே. எஸ். வைரமுத்து 1943–1948
* ஏ. எம். சரிபுதீன் 1949–1950
* ஐ. எம். எஸ். எம். பலீல் மௌளானா 1950–1951
* இ. உத்துமல்லிபீ 1951–1952
* ஏ. எம். சரீபுதீன் 1952–1957
* யு. எல். ஐயாமில் மரைக்காயர் 1957–1962
* ஏ. அகமதுல்பீ 1962–1969
* ஏ. எச். முகமது 1969–1976
* ஏ. எச். முகமது மஜீத் 1976–1992
* எம். எச். காதர் இப்ராகிம் 1992–1994
* ஏ. எல். மீரா மொகைதீன் 1994–2002
* எஸ். எல். அப்துல் ரகீம் 2003–2009
* டாக்டர். எஸ். எம். எம். எஸ். உமர் மௌலானா 2009–2014
* எம். எம். இர்பான்  2015–2016
* எம். ஏ. எம். இனாமுல்லா  2016 – தற்போது

பகுப்பு:அம்பாறை மாவட்டப் பாடசாலைகள்
பகுப்பு:இலங்கையின் முஸ்லிம் பாடசாலைகள்
துருவ சரித்திரம் (1935 திரைப்படம்)

**துருவ சரித்திரம்** 1935ஆம் ஆண்டு வெளிவந்த 17,000 அடி நீளமுடைய புராணத் தமிழ்த் திரைப்படமாகும். பயோனீர் பிலிம் கம்பெனி தயாரித்த இத்திரைப்படத்தில், எம். எஸ். தங்கப்பா, பி. எஸ். ஞானாம்பாள், வி. சுவாமிநாதன் மற்றும் ஆர். பி. லட்சுமி தேவி உள்ளிட்ட பலரும் நடித்துள்ளனர்.

## மேற்கோள்கள்

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
எலனியக் காலம்

**ஹெலனிய காலம்** (Hellenistic period)  (கிமு 323 – கிபி 31) என்பது கிமு 323இல்   பேரரசர் அலெக்சாண்டரின் இறப்பிற்கும், கிபி 31இல் உரோமைப் பேரரசின் எழுச்சிக்கும் இடையே, பண்டைய கிரேக்க நாட்டிலும், மத்தியதரைக் கடல் ஒட்டியப் பகுதிகளின் வரலாறுகளை கூறும்  காலமாகும். மேலும் இக்கால கட்டத்தின் இறுதியில் பண்டைய எகிப்தை ஆண்ட  கிரேக்கர்களின் தாலமைக் பேரரசு ரோமனியர்களால் வீழ்த்தப்பட்டது ஆசியா மற்றும் ஆப்பிரிக்கா கண்டங்களில் கிரேக்க காலனி ஆதிக்கத்தை நிறுவப்பட்டதே ஹெலனிய  காலத்தின் சிறப்பம்சம் ஆகும். 

## வரலாறு
அலெக்சாண்டரின் இறப்பிற்குப் பின்னர், கிரேக்கப் பேரரசை, அவரது ஐந்து படைத்தலைவர்களான செலுக்கஸ் நிக்கோடர், தாலமி சோத்தர், லிசிமச்சூஸ், ஆண்டிகோணஸ்  மற்றும்  சசாண்டர் ஆகியோர் பங்கிட்டுக்கொண்டு தனி உரிமையுடன் ஆண்டனர்.  ஹெலியனியக் காலத்தில், ஐரோப்பா,  ஆப்பிரிக்கா மற்றும் ஆசியா கண்டங்களில் கிரேக்கப் பண்பாட்டின் தாக்கம் அதிகரித்து இருந்தது. குறிப்பாக கிரேக்க நுண்கலைகள், கட்டிடக் கலை, சிற்பக் கலை, இசை, இலக்கியம், தத்துவம், கணிதம், சமயம், மொழி, அறிவியலின் தாக்கம் கிரேக்க படைத்தலைவர்கள் ஆண்ட ஹெலனிய நாடுகளில் குறிப்பாக தற்கால எகிப்து,  துருக்கி, சிரியா, ஈரான், ஈராக், பாக்திரியா மற்றும் ஆப்கானித்தான் நாடுகளில் பரவியது.

அலெக்சாண்டரின் படையெடுப்பால் கி மு 330இல் அகண்ட பாரசீகத்தின் அகாமனிசியப் பேரரசு வீழ்ச்சிக்குப் பின் இறந்து போன அலெக்சாண்டரின் கிரேக்கப் பேரரசின் பகுதிகளை கிரேக்கப் படைத்தலைவர்கள், ஐந்து தனித்தனி நாடுகளாக பங்கிட்டு ஆண்டனர். அந்நாடுகளை ஹெலனிய கால நாடுகள் என்பர். ஹெலனிய கால நாடுகளில் முக்கியமானது தென்மேற்கு ஆசியாவின் செலூக்கியப் பேரரசு, நடு ஆசியாவின் கிரேக்க பாக்திரியா பேரரசு, வடகிழக்கு ஆப்பிரிக்காவின், மத்திய தரைக்கடல் ஒட்டிய தாலமைக் பேரரசு, கிரேக்கம் மற்றும் துருக்கி உள்ளடக்கிய பெர்காமோன் இராச்சியம் மற்றும் இந்தோ கிரேக்க நாடு என ஐந்தாகும்.

## ஹெலனிய கால நாடுகளின் வீழ்ச்சி
கி மு 146இல் கிரேக்கர்களின் தாயகமான மக்கெடோனியா  மற்றும் கி மு 31இல் கிரேக்க தாலமைக் பேரரசு, உரோமைப் பேரரசால் வெற்றி கொள்ளப்பட்டது. பின்னர்  கிரேக்கப் பேரரசின் ஐரோப்பா மற்றும் துருக்கி பகுதிகளை வென்று, கி மு 33இல் உரோமைப் பேரரசர் முதலாம் கான்ஸ்டன்டைன் இசுதான்புல் நகரத்தை தலைநகராகக் கொண்டு உரோமைப் பேரரசை ஆண்டார். 

## இதனையும் காண்க
* தியாடோச்சி
* செலூக்கஸ் நிக்காத்தர்
* செலூக்கியப் பேரரசு
* தாலமி சோத்தர் 
* தாலமைக் பேரரசு
* ஆண்டிகோணஸ் 
* சசாண்டர்
* லிசிமச்சூஸ்
* பெர்காமோன் இராச்சியம்
* கிரேக்க பாக்திரியா பேரரசு
* இந்தோ கிரேக்க நாடு

## மேற்கோள்கள்

## மேலும் படிக்க
* 
* 
* "Under the Influence: Hellenism in Ancient Jewish Life"  Biblical Archaeology Society
* 
* 
* 

## வெளி இணைப்புகள்
*Waterloo Institute for Hellenistic Studies
*Art of the Hellenistic Age and the Hellenistic Tradition at the MET
பகுப்பு:கிரேக்க அரசியல்
பகுப்பு:கிரேக்க வரலாறு
விவேக் தேவ்ராய்

**விவேக் தேவ்ராய்** (*Bibek Debroy*, 25 சனவரி 1955 - 1 நவம்பர் 2024) இந்தியாவின் மேற்கு வங்காள மாநிலத்தவரும், பொருளாதார அறிஞரும், ஆன்மிக எழுத்தாளரும் ஆவார். புதுதில்லியில் உள்ள பொருளாதாரக் கொள்கை ஆய்வு மையத்தின் பேராசிரியராக  2007 முதல் 2015 வரை பணியாற்றியவர். 25 செப்டம்பர் 2017ல் இந்தியப் பிரதமர் நரேந்திர மோடியின் பொருளாதார ஆலோசனைக் குழுவின் தலைவராக நியமிக்கப்பட்டவர்.

## கல்வி & ஆய்வுகள்
விவேக் தேவ்ராய், பள்ளிக் கல்வியை நரேந்திரபூர் இராமகிருஷ்ணா மிஷனரி பள்ளியிலும், கல்லூரிக் கல்வியை  மாநிலப் பல்கலைக்கழகம், கொல்கத்தாவிலும், உயர் கல்வியை தில்லி பல்கலைக்கழகம் மற்றும் திரித்துவக் கல்லூரி, கேம்பிறிஜ்ஜிலும் பயின்றவர். மேலும் விவேக் தேவ்ராய் *அப்ளிகேஷன் எகனாமிக்ஸ் ரிசர்ச் தேசிய கவுன்சிலும்*, *இராஜீவ்காந்தி இன்ஸ்டிடியூட் ஆஃப் த காண்டம்பரல் ஸ்டடீஸ்* நிறுவனத்திலும் ஆராய்ச்சிப் பணிகளை செய்துள்ளார்.

## பணிகள்
விவேக் தேவ்ராய் பிபெக் டெப்ராய், மாநிலப் பல்கலைக்கழகம், கொல்கத்தா, புனேவில் உள்ள கோகலே அரசியல் மற்றும் பொருளாதாரக் கல்லூரி மற்றும் தில்லியில் உள்ள இந்திய வெளிநாட்டு வணிகக் கழகத்திலும் பேராசிரியராக பணிபுரிந்தவர்.

1993-1998 ஆண்டுகளில் ஐக்கிய நாடுகள் சபையில் பொருளாதார ஆலோசகராக பணி புரிந்துள்ளார். 2007-ம் ஆண்டு முதல் 2015-ம் ஆண்டு வரை புதுதில்லியில் உள்ள பொருளாதார கொள்கைகள் ஆய்வு மையத்திலும், இந்திய வணிகம் மற்றும் தொழில்கள் சம்மேளனத்தின் செயலராகவும் பணியாற்றியுள்ளார். 2015-ம் ஆண்டில் தொடங்கப்பட்ட நிதி ஆயோக் அமைப்பின் உறுப்பினராக உள்ளார். இந்திய இரயில்வே மறுசீரமைப்பதற்கான குழுவிற்கு தலைமை தாங்கி உள்ளார்.

## விருதுகள்
விவேக் தேவ்ராய் 2015-ம் ஆண்டில் பத்மசிறீ விருதையும், 2016-ம் ஆண்டில் அமெரிக்க- இந்திய வணிக உச்சி மாநாட்டில் *வாழ்நாள் சாதனையாளர் விருது*  பெற்றுள்ளார்.

## எழுத்துக்கள்
மகாபாரத்தின் முதல் பத்து தொகுதிகளை இந்தி மொழியிலிருந்து ஆங்கிலத்தில் மொழி பெயர்த்துள்ளார். மேலும் பகவத் கீதையையும் ஹரி வம்சம் எனும் நூலை ஆங்கிலத்தில் மொழி பெயர்த்துள்ளார். தற்போது பகவத் புராணத்தை மொழி பெயர்க்கும் பணியில் உள்ளார்.

## மேற்கோள்கள்

பகுப்பு:வங்காள மக்கள்
பகுப்பு:1955 பிறப்புகள்
பகுப்பு:2024 இறப்புகள்
*
பகுப்பு:இந்திய எழுத்தாளர்கள்
பகுப்பு:இந்தியப் பொருளியலாளர்கள்
பகுப்பு:இந்திய இந்தியவியலாளர்கள்
பகுப்பு:இந்தியவியலாளர்கள்